
Marcos kanhi ug karon: 
papet, pasista ug paantus sa katawhan 


in-aw kaayo alang sa katawhang Pilipino nga si Ferdinand Marcos Jr, 

kasamtangang hepe sa papet nga estado, walay kalainan sa amahan 

niyang kanhing diktador: pareho silang papet, pasista, korap ug paan- 
tus, ug walay pagtagad sa kaayuhan sa katawhang gutom ug naglisud. 


Kini ang naghugpong ug nagtuk- 
mod sa katawhan nga mag-alsa sa 
EDSA kapin tulo ug tunga ka dekada 
na ang milabay. Kini usab karon ang 
naghiusa kanila nga mosukol aron 
iasdang ug panalipdan ang ilang mga 
katungod ug kaayuhan, ug ang ilang 
pangandoy alang sa tinuod nga na- 
sudnong kagawasan ug demokrasya. 
Sama sa amahang diktador, gamit ni 
Marcos Jr ang pinakadunot ug pina- 
kahiwi nga mga pamaagi sa nagha- 
ring hut-ong sa pagpadagan sa puno 
sa krisis nga sistemang semikolonyal 


ug semipyudal sa Pilipinas. 

Sunud-sunuran si Marcos Jr sa 
mga langyawng gahum ug wala ni ga- 
may nga dungog sa ginahimong pag- 
surender sa kaugalingnan ug kaayu- 
han sa nasud sa mga langyawng ga- 
hum, ilabina sa US ug China. 

Mga palisiyang neoliberal nga 
gisugdan sa iyang amahan niadtong 
dekada 1970, ang ginapatuman ka- 
ron ni Marcos Jr. Ginaduso niini ang 
todo-largang liberalisasyon sa pa- 
muhunan ug importasyon sa ngalan 
sa "hingpit nga pag-abli sa pulta- 
han." Ginahatag ang tanang pabor 
ug saad sa langyawng dagkung kapi- 
talista, ilabina ang ubos nga suhulan 
sa mga mamumuo ug dili pagsingil 

og buhis. Ginahatag usab sa mga 
langyawng kapitalista ang hingpit 
nga kagawasang ilugon ang yuta sa 
mga mag-uuma ug minoryang ka- 
tawhan, ug kawkawon ang bahandi 
sa kabukiran, suba ug kadagatan. 
Pipila ka dekada nang ginagun- 
ob sa maong mga palisiya ang pa- 
nginabuhian sa katawhan, ang lokal 
nga produksyon ug ekonomiya sa 
Pilipinas. Sa ngalan sa liberalisa- 
syon sa importasyon, gipasagdang 
magdapog ang mga langyawng pa- 
tigayon sa nasud ug sapawan ang 
lokal nga produksyon, ilabina sa 
agrikultura. Dili na halos makagin- 
hawa ang masang mag-uuma tu- 
ngod sa gidaghanon sa imported 
nga bugas, lain-laing utanon, sibu- 
yas, ahos, ug bisan 
asin. Sa ngalan 


sa deregulasyon, gihatagag kaga- 
wasan ang mga burgesya-kumpra- 
dor nga dagkung komersyante, ug 
importer ug ismagler (nga sagad 
parehong mga tawo o ilang kapamil- 
ya) aron subra-sobrang patungan 
ang presyo sa mga palaliton. 

Sa milabayng halos upat ka de- 
kada, padayon nga nadunot ug labaw 
pang miubos ang produksyon sa Pili- 
pinas ug labawng gipiang ang ekono- 
miya sa nasud. Ginapagawas nga 
"kalamboan" ang langyawng pamu- 
hunan sa mga "export processing zo- 
ne" bisan wala kini nagpalambo sa 
lokal nga ekonomiya. Aron hulipan 
ang pirmeng kakulang sa salapi tu- 
ngod sa dili patas nga langyawng pa- 
kigpatigayon, labaw nga nagsalig ang 
nasud sa langyawng pagpangutang 
ug pagpadala og mga mamumuong 
Pilipino sa gawas sa nasud nga tigpa- 
sulod og dolyar sa nasud. Kada tuig, 
mokabat sa 1/4 sa badyet sa nasud 
ang gitagana sa pangbayad-utang, 
nga wala napahimuslan sa katawhan. 

Sama sa hiwi nga prayoridad sa 
iyang amahan ug sa mga misunod nga 
reaksyunaryong gubyerno, kulang 
kaayo ang gigahing badyet ni Marcos 
Jr sa panglawas, edukasyon ug uban 
pang katilingbanong serbisyo. Sa pi- 
kas bahin, nagkadaku ang pondong 
ginausik-usikan sa Armed Forces of 
the Philippines (AFP) aron mopalit og 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 


Ang Ang Bayan ginamantala duha ka hugna matag bulan 

mga helikopter ug eroplanong iggu- 
gubat, mga bomba, bala ug uban 
pang himang iggugubat nga pagaga- 
miton aron sumpuon, hadlukon ug 
pukanon ang pagsukol sa katawhan. 
Ang deklarasyon ni Marcos Jr 
nga "higala sa tanan," sa pagkati- 
nuod, palisiya sa pagpaulipon sa ta- 
nan. Sa kongkreto, gitugutan niya 
bag-o lang ang plano sa gubyerno 
ug militar sa US nga magtukod og 
dugang lima pa ka base militar sulod 
sa mga kampong militar sa AFP sa 
Cagayan, Isabela ug Palawan. Plano 
sa US nga gamiton kini isip istasyon 
sa mga tropa ug magpwesto og mga 
misayl nga ition sa China. Mitugot 
usab si Marcos nga maghimo og hi- 
niusang pagpatrulya ang mga bar- 
kong iggugubat sa US ug mga pwer- 
sa sa AFP. Kini nga mga lakang ka- 
bahin sa estratehiyang militar sa US 
nga gamiton ang Pilipinas, lakip na 
ang Japan, South Korea, Taiwan, ug 
uban pang nasud, isip natad sa pag- 
panghulhog 0g gyera sa China, sama 
sa gihimo niining paggamit sa Uk- 
raine para gerahon ang Russia. 
Samtang, daw tuud si Marcos 
nga walay gihimo atubangan sa pa- 
dayon nga paggamit sa China sa pito 
ka pasilidad militar nga kadaghanan 
gitukod niini sulod sa teritoryong 
dagat sa Pilipinas. Mas grabe pa, 
giimbitahan ni Marcos ang Chinese 

Construction and Communication 
Corporation, usa ka kumpanyang 
gipanag-iyahan sa gubyerno sa Chi- 
na nga notoryus sa pagpanuhol ug 
korapsyon. Lakip kini sa mga kum- 
panyang nalambigit sa malukpanong 
paggun-ob sa kadagatan sa Pilipi- 
nas. Giawhag ni Marcos nga palap- 
don ang operasyon sa maong kum- 
panya sa Pilipinas, bugti sa dugang 
pautang gikan sa China. 

Sama niadtong panahon sa dik- 
taduryang Marcos, nangalisngaw 
usab karon ang baho sa korapsyon. 
Gawas sa pagdawat og suhol sa 
mga langyawng kumpanya, nabut- 
yag kanhi lang nga nalambigit usab 
si Marcos Jr sa dinagkung ismag- 
ling, nga ang uban iladong paryente 
sa iyang asawa nga si Liza Araneta. 
Gipapaspasan usab ni Marcos ang 
pagpundar og Maharlika Invest- 
ment Fund aron maangkon ang ga- 
tusan ka bilyong pondo sa gubyerno 
ug ibutang sa mga ginapaburan ni- 
yang mga negosyo. 

Samtang labaw pang migrabe 
ang pagkapapet ni Marcos Jr, ang 
korapsyon ug pagpaantus sa ka- 
tawhan, labaw usab nga nagkaba- 
ngis ug nagkagrabe ang brutalidad 
sa gyera sa reaksyunaryong estado 
batok sa katawhan. Sa duso usab sa 
among imperyalistang US, nagka- 
bangis ang ginahimong kampanya 
sa AFP ug Philippine National Police 
(PNP) sa pagsumpo sa katawhan. 
Sama ka bangis niadtong balaod 
militar ni Marcos ang pulitikanhong 
pagpanumpo ug kontra-insurhensi- 
ya karon. Malukpanon ug walay pili 
ang pagyatak sa mga tawhanong 
katungod ug internasyunal nga ma- 
kitawhanong balaod. 

Sama ilalum ni Marcos Sr, nag- 
lunang sa kalisud ang masang ma- 
mumuo, mag-uuma ug tibuok ka- 
tawhan ilalum ni Marcos Jr, sam- 
tang naglangoy sa luho ug kaharu- 
hay ang mga asyendero, dagkung 
burgesya-kumprador ug langyawng 
dagkung kapitalista. Atubangan sa 
nasinati nilang pagpangdaugdaug 
ug pagpahimulos, tin-aw nga walay 
laing dalan alang sa katawhan kun- 
dili ang dalan sa rebolusyonaryong 
pagsukol. [AB] 

Pagsaulog ug pagbansay ng BHB, 
gilunsad sa Western Samar 


E sa pasistang mga atake sa Armed Forces of the Philippines (AFP) 
ug nakapokus nga operasyong militar sa mga lungsod sa Samar, pada- 
yon nga nakapanlimbasog ang mga yunit sa hukbong bayan sa prubinsya. 
Nakapahigayon ang BHB og mga pagsaulog ug uban pang aktibidad niad- 


tong ulahing kwarto sa 2022. 


Niadtong Disyembre 25, 2022, 
nagtapok ang mga Pulang manggu- 
gubat sa BHB ug mga myembro sa 
rebolusyonaryong organisasyong 
masa aron saulugon ang anibersar- 
yo sa Partido ug parangalan ang 
mga rebolusyonaryong martir. Na- 
himong sentro sa programa ang 
pagdumdum sa mga dagkung ka- 
daugan sa Partido sa isla sa mila- 
bayng tuig. 

Giila sa panagtapok ang kaba- 
yanihan sa Dolores 22, ni Joel Arceo 
(Ka Divino) ug uban pa. Naglunsad 
usab og hilum nga 21-gun salute isip 
paghatag sa pinakataas nga pagsa- 
ludar kang Kaubang Jose Maria Si- 
son. 


Pagbansay militar 

Niadtong ulahing semana sa 
Oktubre 2022, gilunsad sa BHB- 
Western Samar aron pakusgon ang 
kapasidad sa mga Pulang manggu- 
gubat sa hugot nga pagsunod sa 


kumand, lain-laing pormasyon ug 
maniobrang pangkombat ug depen- 
sa, ug uban pa. 

Usa sa mga misalmot sa pag- 
bansay ang bag-ong rekrut nga si 
Ka Rain, 20 anyos, ug myembro sa 
Kabataang Makabayan sa ilang bar- 
yo. Gipataas sa pagbansay ang 
iyang kumpyansa aron mogunit og 
armas ug mosukol sa kaaway. 

Nagmalampuson ang pagban- 
say taliwala sa dautang panahon. 
Balon sa mga manggugubat ang 
ilang mga nakat-onan sa pagpatu- 
man sa ilang mga tahas. Wika ni 
Ka Pander nga maoy nangulo sa 
pagbansay, "Kitang mga Pulang 
manggugubat kinahanglang kanu- 
nay uhaw sa mga pagtuon ug pag- 
bansay tungod kay dinhi naumol 
ang atong mga kapasidad ug rebo- 
lusyonaryong diwa alang sa labaw 
pang pagtampo sa malingkawas- 
nong kalihukan sa katawhang Pili- 
pino." [AB] 


Pulis sa Southern Panay, giatake sa BHB 


GITAHO SA BAGONG Hukbong Bayan (BHB)-Southern Panay ang mga arma- 
dong aksyong gilunsad niini sa milabayng mga bulan batok sa salot nga mga 
pwersa sa pulis ug militar sa habagatang dapit sa isla. 

Gipabuthan sa yunit sa BHB ang detatsment sa 2nd Platoon, 1st Iloilo 
Mobile Company sa pulis sa Barangay Mayang, Tubungan, Iloilo niadtong 
Pebrero 1. Ayha niini, gipabuthan sa hukbong bayan ang detatsment sa 
CAFGU sa Barangay Tubudan, San Remegio, Antique niadtong Enero 28. 

Samtang, niadtong Disyembre 11, 2022, giambus sa BHB ang giusang 
pwersa sa San Remegio Municipal Police Station ug Antique Mobile Force nga 
nag-operasyon sa Barangay Aningalan, San Remigio, Antique. Duha ka pulis 


ang nasamdan sa ambus. 


Sa isla sa Negros, naigo sa BHB-Southwest Negros ang mga sundalo sa 
15th IB sa usa ka engkwentro sa Sityo Malipayon, Barangay San Jose, Sipalay 
City niadtong Enero 18. Tulo ang kumpirmadong napatay sa 15th IB samtang 


pito ang nasamdan. 


Gipabuthan usab sa BHB-North Negros ang detatsment sa CAFGU sa Ba- 
rangay Bandila, Toboso, Negros Occidental niadtong Enero 31. 

Planong ehersisyong 
militar sa US ug Pilipinas 
sa Ilocos, gikundena 


GIKUNDENA SA National De- 
mocratic Front-Ilocos ang pla- 
nong paglunsad sa ika-38 Bali- 
katan Exercises sa mga sunda- 
long Pilipino ug Amerikano sa 
Ilocos Norte sa umalabot nga 
Abril 24-27. Nakatakda kining 
salmutan sa 16,000 ka sunda- 
lo, matud sa pasiunang mga 
balita. 

Matud sa NDF-Ilocos, ika- 
duhang ehersisyong militar na 
kini nga pagalunsaron sa 
Ilocos Norte. Unang gilunsad 
ang giusang pagbansay sa Phi- 
lippine Marines ug US Marines 
sa Currimao ug Laoag City 
niadtong Hunyo 2022. 

Sa pamahayag ni Col. 
Michael Logico, nga nangulo 
sa maong ehersisyong militar, 
gitudlo niini ang Barangay 
Bayog, Burgos isip "operatio- 
nal area" sa pagahimuong 
ehersisyo. Ang baybayon sa 
Bayog pagagamiton isip coas- 
tal air defense site. Dinhi usab 
ipahigayon ang live fire 
exercises aron sulayan ang 
mga bag-ong himang iggugu- 
bat sa US. 

Barog sa NDF-Ilocos, ibu- 
tang niini sa peligro ang ka- 
tawhang Ilocano ug pagaya- 
takan ang soberanya sa Pili- 
pinas. Nagpahimangno usab 
sila sa peligro nga ibunga sa 
ehersisyo sa kinaiyahan lakip 
ang posibleng pagguba sa 
mga coral reef sa kadagatan 
sa lugar. Matud niini, isape- 
ligro ilabina sa live fire 
exercises ang mga komunidad 
sa mga mangingisda ug mag- 
uuma. 

Ang 8 US-RP Balikatan 
Exercises nakagambalay sa dili 
patas nga Mutual Defense Tre- 
aty ug Visiting Forces Agree- 
ment. Dugang sa Ilocos Norte, 
adunay mga bahin kining paga- 
lunsaron sa Fuga, Calayan ug 
Batanes. 


Paglambo sa GDP, “layo sa tungol” 


We nabati sa katawhan, ilabina sa kabus, ang gipanghinambog ni Fer- 
dinand Marcos Jr nga 7.6% nga paglambo niadtong 2022 sa gross do- 
mestic product (GDP o lokal nga produksyon) sa Pilipinas. Matud sa grupong 
Kadamay, “layo sa tungol” sa Pilipinong kabus ang gimaya nga “paglambo” ni 
Marcos Jr. Wala sila naglaum nga masulbad sa “byaherong presidente” ang 


ilang nagdagook nga tiyan. 


Gimakmak sa mga kabus ang 
paghari ni Marcos Jr isip “panahon 
sa kagutom.” Matud mismo sa esta- 
distika sa estado, midaku ngadto sa 
20 milyon (nadugangan og 2.3 mil- 
yon) ang kabus niadtong 2022. La- 
bing daghan ang nakasinati og ka- 
gutom sa tunga-tunga sa Oktubre 
ug Disyembre niadtong milabayng 
tuig bunga sa padayong pagsaka sa 
presyo sa mga palaliton. 

“Flash in the pan” o usa ka bu- 
tang nga dalikyat lamang ug dili na 
masubli, ang tawag sa Ibon Foun- 
dation sa gipanghinambog nga pag- 
lambo sa GDP. “Rebound” o bwelo 
lamang kini gikan sa grabeng pag- 
tiurok sa ekonomiya nga gibunga sa 
hugot nga mga lockdown sa pana- 
hon sa pandemya. Siguradong ma- 
hitabo ang habog nga pagkahagba 
sa ekonomiya karong tuiga, matud 
sa institusyon. 

Ginailad lamang sa gubyerno 
ang publiko kalabot sa paglambo, 
matud sa Ibon. Gusto lamang nii- 
ning ipagawal ang kunuhay “maayo 
nga pagtimon” ni Marcos Jr sa eko- 
nomiya. Sa aktwal, dili kini magdu- 
gay tungod kay misangko na ang 
“paglambo” gikan sa makasaysaya- 
nong 9.5% nga pagkahagba sa lokal 
nga produksyon niadtong 2020. 
“Mobalik na kini (ekonomiya) sa 
kanhing padron sa hinay nga pag- 
lambo ayha magpandemya.” 

Gani, nagsugod na ang paghinay 
sa ikaupat nga kwarto sa 2022 kung 
asa milambo og 7.2% ang ekonomi- 
ya, pinakahinay sa tibuok 2022. Ang 
gipanghinambog nga “revenge 
spending” o pagtaas sa paggasto sa 
mga pamilya (household consumpti- 


on) mikunhod na gikan pa sa ikadu- , 


hang kwarto sa tuig. Walay 
bwelo ang paggasto bisan 
niadtong Pasko. 

Samtang, ikatulo nga tuig na 
nga nahagba ang produksyon sa ag- 
rikultura. Matud mismo sa datos sa 
estado, negatibo o anaa sa -0.1% 
ang paglambo sa lokal nga agrikul- 
tura niadtong 2022. Ayha niini, mi- 
sigpit ang produksyon sa sektor og 
-1.7% (2021) ug -1.2% (2020). Bisan 
niadtong 2019, dili signipikante ang 
paglambo sa agrikultura (0.3%). Sa 
magkasunod nga tulo ka tuig, mi- 
hagba ang pananum ug pagpangis- 
da. Misaka gamay ang produksyon 
sa livestock (1.9%) apan dili kini sa- 
rang aron birahon pataas ang tan- 
tos sa paglambo sa tibuok sektor. 


Dili solusyon sa krisis 

Dili maresolba ang malungta- 
rong krisis sa ekonomiya sa Pilipinas 
pinaagi sa Philippine Development 
Plan (PDP) 2023-2028, ang progra- 
ma sa ekonomiya ni Ferdinand 
Marcos Jr. Gitawag sa Ibon ang 
plano nga “karaan na.” 

Ang PDP, matud sa institusyon, 
ang pang-siyam na sa mga “progra- 
mang pangkalambo- 
an” gikan sa pana- IB 
hon sa diktaduryang XII 
Marcos. Sukad kani- Í 

adto hangtud sa kasamtangan, na- 
kapunting ang maong mga progra- 
ma sa pagpatuman sa mga reporma 
alang sa “gawasnong pamatiga- 
yon.” Buut pasabot lamang niini 
nga magpadayon ang nakapunting- 
sa-eksport nga produksyon sam- 
tang nagkapagkapag ang reaksyu- 
naryong estado nga makaagni og 
langyawng pamuhunan. 

Gilatag sa Ibon ang datos sa 
estado nga nag-ingong midaku ang 
bahin sa produksyong pang-eksport 
gikan 1696 sa GDP niadtong dekada 
1980 ngadto sa 4096 niadtong deka- 
da 2000. Unum ka beses usab nga 
midaku ang langyawng pamuhunan 
gikan dekada 1980 (5% ng GDP) 
ngadto sa 29% sa kasamtangan. 

Atubangan niini, paubos ang 
padron sa pagmanupaktura ug ag- 
rikultura sukad pa niadtong dekada 
1950. Ingonman, nagkagamay ang 
ihap sa ginaempleyo niining mga 
mamumuo. 

Labaw nga ipahagba sa PDP 
2022-2028 ang nasud sa grabeng 
krisis. Kini tungod kay nakagambalay 
ang plano sa palisiyang globalisa- 
syon nga hinungdan sa malukpanong 
disempleyo, kalisud ug kawalay ka- 
lambuan sa miaging upat ka dekada. 

Imbes nga palambuon, padayon 
nga pagapatyon sa rehimen ang 
produktibong mga sektor sa ekono- 
miya, partikular ang agrikultura, pi- 
naagi sa walay pugong importasyon. 
Wala kiniy ihatag na suporta bisan 
sa kasamtangang produksyon. 

Sama sa mga plano sa ekonomi- 
ya sa milabayng mga reaksyunar- 
yong rehimen, wala kiniy laraw 
nga ihatag sa mga mamumuo 
ang makabuhi nga suhulan ug 
programa alang sa reporma 
sa yuta, pagpataas sa 
presyo sa pagpalit sa 
mga produktong pang- 
agrikultura sa mga mag- 
uuma ug uban pang giki- 
nahanglang reporma aron 
iangat ang kinabuhi ug 
panginabuhian sa mayorya 
sa mga Pilipino. m 

NDFP consultant ug 4 pa, dili makatarunganong giaresto 


D" makatarunganong giaresto sa mga sundalo ug pwersa sa Criminal 
Investigation and Detection Group (CIDG) ang konsultant sa National 
Democratic Front of the Philippines (NDFP) alang sa panaghisgot kalinaw nga 
si Ruben Saluta, 75, ug iyang asawa ug parehong rebolusyonaryong si Presen- 
tacion Cordon Saluta, 63, uban si Yvonne Losaria sa ilang gisak-ang balay sa 
Doha Soledad, Barangay Labangal, General Santos City niadtong Enero 30. 


Giaresto si Saluta subay sa ga- 
ma-gamang mga kaso sa pagpatay 
samtang si Presentacion ug Losaria 
gipasakaan og mga kasong rebelyon. 
Dugang dinhi, ginapagawas sa mga 
pwersa sa estado nga nakuha kanila 
ang unum ka tag-as nga kalibreng 
armas, mga bala ug uban pang ga- 
mit militar. Si Saluta, tiguwang na 
ug adunay chronic pulmonary disea- 
se. Parehong adunay hypertension 
siya ug ang iyang asawa. 

Sa Baguio City, giaresto sa mga 
pulis si Jennifer Awingan, usa ka 
minorya sa Kalinga ug myembro sa 
Cordillera Peoples Alliance (CPA) sa 
iyang balay sa Barangay Pinsao 
Proper niadtong Enero 30. Gipasa- 
kahan siya, lakip ang walo pa, og 
gama-gamang kasong rebelyon sa 
rehiyon sa Cordillera ug Ilocos. 

Lakip sa mga gikasuhan mao si- 
lang Windel Bolinget ug Steve Tauli, 
parehong mga upisyal sa CPA, Sarah 
Abellon, Lourdes Gimenez, Florence 
Kang, midya sa Northern Dispatch 
nga si Niño Oconer, ug silang Joven- 
sio Tangbawan ug Salcedo Duma- 
yom Dappay Jr. Dili sila pwedeng 
magpyansa sa maong mga kaso. 

Giaresto usab sa mga pulis ang 
unyonista ug propesor sa UP Dili- 

#SaveSibuyan. Temporaryong napahunong niadtong Pebrero 4 sa 
mga residente sa Sibuyan Island sa Romblon ang iligal ug ma- 
gun-ubong mina sa Altai Philippine Mining Corporation human 
ang halos 2 ka semanang barikada sa mga lumulupyo. Nagma- 
daugon ang katawhan bisan bangis nga gibungkag ang ilang bari- 


kada niadtong Pebrero 3. 


Kampuhan sa Bacolod. Nagpahigayon og duha ka adaw nga 
kampuhan ang mga mag-uuma sa Negros atubangan sa De- 
partment of Agriculture sa Bacolod City niadtong Enero 30-31 
aron iduso ang pagresolba sa daghang kaso sa bangi sa yuta sa is- 
la. Samtang anaa sa kampuhan, nagkigdayalogo ang mga mag- 


uuma sa mga upisyal sa DAR. 

man nga si Prof. Melania Flores 
niadtong Pebrero 6. Gipasakahan 
siya og kasong "paglapas sa Social 
Security Law." Matud sa mga gru- 
po, pagpamig-ot kini sa mga akti- 
bista ug progresibong personahe. 
Samtang niadtong Enero 30, gi- 
hikyad sa publiko sa Anti-Terrorism 
Council (ATC) ang pagdeklarang "te- 
rorista" kang Dr. Natividad Castro, 
iladong duktor nga gipiling magsilbi 
sa mga komunidad sa Lumad ug 
mag-uuma sa Mindanao. Ang ATC 
usa ka kapunungan nga gimugna sa 
epektibidad sa Anti-Terror Law. 
Sulayng pagmasaker. Napatay 
si Danny Malinao sa sulay nga pag- 
masaker sa 3rd Special Forces Bat- 
talion sa lima ka mag-uuma sa Sityo 
Emerald, Diatagon, Lianga, Surigao 
del Sur niadtong Enero 24. Nag-ani 
ang lima og gulay dihang gipaula- 
nan sila og bala sa mga sundalo. Gi- 
pagawas kini sa 3rd SFB nga usa ka 
engkwentro sa hukbong bayan. 
Paglapas sa makitawhanong 
balaod. Nadakpan sa mga sundalo 
sa 85th IB ang samarong Pulang 
manggugubat si Jose dela Cruz o Ka 
RC human ang usa ka panagsangka 
sa Barangay Huyon-uyon, San 
Francisco, Quezon niadtong Enero 


29. Giparada siya nga daw usa ka 
tropeyo imbes nga ilhon isip bihag 
sa gubat ug tambalan ang iyang 
mga samad. 

Atake sa mga komunidad. Gia- 
take sa halos 200 ka sundalo sa 
62nd IB ang Barangay Amuntay, Bi- 
nalbagan, Negros Occidental ug mga 
barangay sa Talaon, Aya ug Cansu- 
mandig sa La Libertad, Negros Ori- 
ental gikan Enero 21 hangtud 27. 
Narekord dinhi ang lain-laing kaso 
sa paglapas sa tawhanong katungod. 

Sa lungsod sa La Libertad, tulo 
ka hugna nga pugos nga gisulod ug 
giutingkay sa mga sundalo ang ba- 
lay sa tigulang nga magtiayong 
Marting ug Roama Pedro sa Bara- 
ngay Amuntay niadtong Enero 22 ug 
23. Sa Barangay Aya, giransak ug 
giguba sa militar ang balay ni Dong- 
koy Pahayahay niadtong Enero 26. 
Gisulod usab ang balay sa magtia- 
yong Pecore sa Sityo Mabato, Bara- 
ngay Talaon. 

Niadtong Pebrero 2, gibaharang 
punggutan og ulo sa 79th IB ang 
mga mag-uuma nga silang Rex Lu- 
mayno ug Eric Opinggo sa Sityo Odi- 
ong, Barangay Bandila, Toboso, 
Negros Occidental samtang iligal 
nga nakadetine. 

Samtang, giransak sa mga sun- 
dalo ang balay ni Toto Palay sa pa- 
rehong barangay bag-o lang ug gi- 
hulgang bombahan kini. 

Niadtong Enero 7, gihulga sa 
militar ang sibilyang si Wendel Pasi- 
nabo nga punggutan og ulo. [AB] 


Pagdumdum sa Masaker sa Mendiola. Nag- 
martsa sa Mendiola sa Maynila ang mga grupo 
sa mag-uuma ug uban pang demokratikong sek- 
tor niadtong Enero 22 aron dumdumon ang ika- 
36 ka tuig sa kawalay hustisya sa mga biktima 


ug kawalay tinuod nga reporma sa yuta. 


Ibasura ang EDCA, MDT. Nagprotesta ang 
mga grupo nga kaalyansa sa Bayan niadtong 
Pebrero 2 sa Quezon City aron babagan ang pag- 
bisita ni US Defense Sec. Lloyd Austin nga nag- 
tinguhang papaspason ug padaghanon ang paga- 


tukurong mga base militar sa US sa Pilipinas. 


Katungod sa mga mamumuo, panalipdan! 


G iduyugan sa lain-laing aktibidad sa mga unyon, asosasyon ug kahugpu- 


ngan sa mga mamumuo ang gipahigayong High Level Triparti- 
te Mission (HLTM) sa International Labour Organization (ILO) sa r 
Pilipinas niadtong Enero 23-26. Laraw sa maong misyon nga im- Ri 
bestigahan ang mga paglapas sa katungod sa mga mamumuo FS 


sa nasud. 


Ang HLTM gilunsad human gi- 
panawagan sa mga mamumuo niad- 
tong 2019 nga imbestigahan ang dili 
moubos sa 380 ka kaso sa pag-ata- 
ke sa mga unyonista, ug organisa- 
dor. Human ang kapin duha ka tuig 
nga pagbalibad sa rehimeng Duter- 
te nga dawaton ang HLTM, napang- 
hingusog nga madayon kini karong 
tuiga. 

Sa rekord sa Center for Trade 
Union and Human Rights (CTUHR), 
dili moubos sa 56 ka mamumuo ang 
gipatay ilalum sa rehimeng Duterte. 
Lakip dinhi ang mga kaso sa Davao 
de Oro, Negros Island, Bikol ug 
Southern Tagalog. Samtang, duha 
ka organisador sa mga mamumuo 
ang gidagit sa mga pwersa sa esta- 
do ug hangtud karon wala pa gipa- 
lutaw. Kapin 30 ka unyon ang bikti- 
ma sa mga armadong pwersa sa es- 
tado ug sa NTF-Elcac sa red-tag- 
ging, pagpanghadlok ug pugos nga 
pagpaluwat gikan sa ilang sentrong 
unyon. 

Sa kapin unum ka bulan ni 
Marcos Jr sa poder, adunay 29 na 
ka kaso sa pagpanghadlok ug inti- 
midasyon sa mga mamumuo, upat 
ka kaso sa iligal na pag-aresto ug 
pagpasaka og gama-gamang kaso. 
Nataho usab ang kaso sa pagdagit 
sa duha ka organisador sa mga ma- 
mumuo sa Cebu. Sa kasamtangan, 
27 unyonista ug tigpanalipud sa 
mga katungod sa mamumuo ang na- 
kabilanggo ug nag-atubang sa mga 
gama-gamang kaso. 


Panaghiusa ug protesta 
sa mga mamumuo 

Ayha miabot ang upisyal sa 
ILO, gilunsad sa Kilusang Mayo 
Uno (KMU) ang mga konsultasyon 
sa mga mamumuo sa Visayas 
(Iloilo, Enero 5), Mindanao (Davao, 

Enero 7) ug Luzon 
(Laguna, Enero 10). 
Gipalig-on sa maong 
mga panagtigum ang 
pakighiusa nila sa imbesti- 
gasyon sa ILO. 

Kalabot sa misyon, gitukod ang 
All Philippine Trade Unions nga gi- 
langkuban sa pinakadakung 
sentrong unyon sama sa KMU, Fe- 
deration of Free Workers, PSlink, 
Trade Union Congress of the Philip- 
pines, Partido Manggagawa, Buklu- 
ran ng Manggagawang Pilipino, 
Sentro ng mga Nagkakaisa at Prog- 
resibong Manggagawa, Unyon ng 
mga Manggagawa sa Agrikultura, 
ug All Workers Unity. 

Nagtapok usab ang mga unyon 
sa mga empleyado sa gubyerno ug 
gitukod ang All Philippine Public 
Service Unions aron iduso ang katu- 
ngod sa pag-unyon, benepisyo ug 
pagbasura sa kontraktwalisasyon. 
Naghiusa dinhi ang dili moubos sa 
12 ka nasudnong sentrong unyon sa 
pangpublikong sektor. 

Gilatag usab sa mga mamumuo 
sa panglawas niadtong Enero 22 
ang ilang 10 ka puntong rekomen- 
dasyon aron ilhon ug panalipdan 
ang ilang mga katungod. Gipanghi- 
ngusog usab sa mga magtutudlo 
nga ilhon ang ilang katungod sa 
pag-unyon ug dugang-sweldo. 

Magkasunod nga protesta ang 
gilunsad sa mga grupo sa mamumuo 
sa nasudnong upisina sa De- 
partment of Justice ug Department 
of Labor and Employment sa Mayni- 
la. Sa mismong adlaw sa pagsugod 
sa ILO-HLTM niadtong Enero 23, 
gisugat og protesta sa gatusan ka 
mga mamumuo ang delegasyon niini 
sa Makati City. Nagprotesta usab 
ang mga mamumuo sa Bacolod City, 
Cebu City ug Davao City. 


TAAS A 

rang 


Rekomendasyon sa misyon 

Human ang imbestigasyon, gi- 
duso sa ILO ang gubyerno sa Pili- 
pinas nga resolbahon ang dag- 
hang kaso sa ekstrahudisyal nga 
pagpamatay sa mga mamumuo ug 
pagdagit sa mga unyonista ug or- 
ganisador. Matud sa misyon, "ki- 
nahanglang hatagag prayoridad 
ang kriminal nga imbestigasyon 
ug... pagpanubag." Pwede kuno 
kining pangunahan sa usa ka ko- 
misyon nga girekomenda niining 
tukuron. 

Gipuna sa misyon ang paglam- 
bigit sa estado sa kalihukang ma- 
mumuo sa insurhensiya. Matud ni- 
la, lapas kini sa balaod ug nagpa- 
tunhay sa kultura sa impunidad ug 
direktang paglapas sa ilang katu- 
ngod nga mag-unyon. 

Giaghat usab niini ang gubyer- 
no sa Pilipinas nga pakusgon ang 
mga mekanismo sa mga ahensya sa 
gubyerno aron siguruhon ang kaa- 
yuhan sa mga unyon ug protekta- 
han ang mga katungod sa pag-un- 
yon. Kinahanglan kunong aksyunan 
kini sa gubyerno ug magsumite og 
taho sa umalabot nga Hunyo 5. 

Gikalipay sa All Philippine 
Trade Unions ang pag-ila sa ILO- 
HLTM sa mga nasinati sa mga ma- 
mumuo ug unyon sa nasud. Matud 
niini, pakusgon pa nila ang panag- 
hiusa sa mga unyon ug mamumuo 
aron iduso sa gubyerno ang pag-ila 
sa ilang mga katungod, trabaho ug 
suhulan. Magpaabot sila hangtud 
sa adlaw nga gipangayo sa ILO nga 
magtaho ang gubyerno kanila. W 

wusono PAGKASULTI 


0,093 


lamang ang rehistradong 
guidance counselor alang sa 
28 milyong estudyante. 


Gikan sa: Department of Education 


582 milyon 


ang gisaad sa US 


sa papet nga rehimeng Marcos aron 
"papaspason" ang pagtukod sa unang 
lima ka base militar niini sa Pilipinas 
subay sa EDCA. 


[9 ka araw 


lamang ang gikinahanglan para hukman nga 


dili sad-an si Juan Jose Remulla Ill, anak ni 
Justice Sec. Jesus Crispin Remulla, sa kasong 
may kalambigitan sa iligal nga droga. 


P155,929 


kada usa 


sobrang gipresyuhang mga kamera 
nga gipalit sa DepEd, nga kung sa 
online o sa ordinaryong tindahan 
mapalit lamang og P21,999. 


Justicefor23Moro 


panawagan sa 
katawhang Moro 


alang sa mga Morong brutal nga gipatay 
sa mga pulis sa palpak nga operasyon sa 
SAF niadtong Enero 25, 2015 sa 
Mamasapano, Maguindanao. 


Gikan sa: Moro Consensus Group 


6 ka tuig 


nang nakabilanggo si Sen. Leila de Lima 
sa parehong kaso, bisan sa kawalay 
ebidensya ug pag-atras sa mga mitestigo 
batok kaniya. 


PEBRERO 4, 1899 


miulbo ang gubat Pilipino- 
Amerikano, 


dihang pabuthan sa San Juan sa kolonyal nga 
mga sundalong Amerikano ang mga Pilipinong 
manggugubat kontra sa langyawng mananakop. 

2 milyon 


nagprotesta 
sa France 


batok sa sugyot balaodnon nga 
magpataas sa edad sa magretiro 
gikan 62 ngadto 64. 


Paulion ang giabusong mga migrante, 


batukan ang labor export policy 


U sa si Sally sa mga migranteng mamumuo nga bag-o lang nakauli gikan sa 
Kuwait. Ayha makauli, pipila ka panahon siyang natanggong sa usa ka 
“shelter” o pasilidad sa embahada sa Pilipinas nga gitukod aron saluon ang 
mga biktima sa human trafficking samtang ginaproseso ang ilang pag-uli sa 
Pilipinas. Miuli si Sally nga way dala, tungod kay wala siya gisuhulan sa iyang 


amo ni bisan usa ka higayon. 


Kapin 400 ka migrante ang anaa 
sa mga shelter sa embahada sa Pili- 
pinas sa Kuwait, matud kang Sally. 
Hilabihan ka dugay sa proseso sa 
pagpauli, matud niya, ug nagdasuk 
nga daw mga pinirisong mananap 
ang mga migrante didto. Daghan 
kanila ang nagsakit tungod sa dili 
makitawhanong kundisyon sa shel- 
ter. Gawas sa mga anaa sa shelter, 
daghan pa kaayong migranteng Pili- 
pino ang anaa sa mga prisohan sa 
Kuwait tungod sa paglayas nila sa 
ilang mga amo ug uban pang pagla- 
pas sa sistemang kafala. 

Miatubang si Sally sa usa ka 
press conference sa grupong Mig- 
rante ug mga tawong simbahan 
niadtong Enero 27 human migawas 
ang balita kalabot sa brutal nga 
pagpatay sa lain na usab nga Pilipi- 
nang katabang niadtong Enero 18. 
Gilugos ug gipatay sa anak sa iyang 
amo si Jullebee Ranara, 35-anyos. 
Gisunog ug gilabog ang iyang pa- 
tayng lawas sa disyerto. 

Atubangan sa mga kamera ug 
mikropono, kunuhay hugot ang su- 
porta sa estado, gikan sa presidente 
hangtud sa Depatment of Migrant 
Workers ug OWWA. Luyo niini, libo- 
an pa ka migranteng Pilipino ang gi- 
pasagdan sa estado sa brutal ug dili 
makitawhanong mga kundisyon sa 
pamuo sa Middle East. Gikan 2017, 
nakarekord na og 6,000 ka kaso sa 
pagpang-abuso sa mga mamumuong 
Pilipino sa Kuwait. Mikabat usab sa 
126 ang gipatay nga mga Pilipino 
dinhi gikan 2016. Lakip dinhi silang 
Joanna Daniela Demafelis (2018), 
Constancia Lago Dayag (2019), ug 
Jeanelyn Villavende (2019). 

Matud sa United Methodist 
Church, sukad nga mabalita ang 

pagpatay kang Ranara, dili moubos 
sa 10 ka kanhing nagtrabaho isip 
katabang sa Kuwait nga biktima 
usab sa pagpanglugos ang midangop 
sa ilang upisina. Nakauli man silang 
buhi sa Pilipinas, ni usa kanila walay 
nadawatan ni bisan unsang hina- 
bang gikan sa gubyerno. 


Brutalidad ug modernong 
pagpangulipon 

Sa banabana sa grupong Mig- 
rante, mikabat sa 15 milyong Pilipi- 
no ang anaa sa gawas sa nasud. 
Nagpasulod ang mga overseas Filipi- 
no workers (OFW) og mga remitans 
nga naglangkub sa 8.9% sa gross 
domestic product o GDP. Mayorya 
kanila kababayen-an (59.696) apan 
mas gamay ang ilang napadalang 
remitans (44.4796) tungod sa sagad 
ubos nga klaseng trabaho ug gamay 
ang ilang suhol. Daghan kanila mga 
katabang ug pipila mga tig-limpyo o 
tindera. 

Sa Middle East, pinakadaku ang 
ihap sa mga mamumuong Pilipino sa 
Saudi Arabia, sunod sa United Arab 
Emirates, Kuwait ug Qatar. Niini 
nga mga nasud, sama sa tanang 
mga estado sa rehiyon gawas sa 
Iraq, nagatunhay ang sistemang 
kafala. Naila usab ang maong siste- 
mang isip "sponsorship system," 
kung asa ginatugutan sa estado ang 
mga indibidwal o kumpanya nga di- 
rektang mukuha og mga langyawng 
empleyado. Tubag tanan sa naga- 
empleyo ang gasto sa kontraktwal 
nga mamumuo. Bugti niini, gunit ni- 
la dili lamang ang panginabuhian, 
apan bisan ang kinabuhi sa traba- 
hador. Bawal sa mga migranteng 
kontraktwal ang mobalhin og traba- 
ho, bawal usab kanila nga basta- 

basta na lamang mohawa o mouli. 

Resulta sa maong sistema, 
nag-antus ang mga migranteng 
mamumuo sa labing ubos nga su- 
hulan, dili makitawhanong kundi- 
syon sa trabaho, klase-klaseng 
abuso ug mangilngig nga mga kri- 
men. Kaylap ang kabangis batok sa 
kababayen-ang mamumuo, lakip 
ang pagpanglugos. Sa aktwal, nag- 
silbing sistema sa modernong pag- 
pangulipon ang kafala. 

Niadtong 2022, sa halos 6,000 
ka kaso sa pagpangmaltrato ug 
abuso sa mga migranteng mamu- 
muo nga narekord sa PSA, 5,201 
naggikan sa Middle East. Anaa sa 
200 lamang niini ang nakasang-at 
sa mga korte. 


Ginabaligya nga murag karne 
Dili lamang ang sistemang 
kafala ug kriminal ug abusadong 
mga amo ang sad-an sa makaluluoy 
nga kahimtang sa mga kontraktwal 
nga mamumuo sa gawas sa nasud. 
Sad-an usab ang reaksyunaryong 
estado sa Pilipinas nga nagderegu- 
larisa sa proseso sa pagpadala og 
mga mamumuo ug pagpasa sa mga 
pribadong ahensya sa pamuo sa 
pagmonitor ug pagsiguro sa ilang 
kahimtang. Makapila ka beses na 
usab nga napamatud-an ang pag- 
kainutil sa mga upisyal sa mga em- 
bahada sa gubyerno sa pagsalo sa 

mga migranteng nagpakitabang. 
Pinakadakung salaod sa estado 
ang labor export policy kung asa 
ginabaligya ang mga mamumuong 
Pilipino nga "murag karne” sa in- 
ternasyunal nga merkado sa pa- 
muo. Gihimo kini sa estado aron 
mahuthot ang maksimum nga remi- 
tans nga ginapadala nila. Matud sa 
Migrante, giduso sa estado ang de- 
regulasyon sa deployment aron 
ipabiling “competitive” o halinon 
ang mga mamumuo. Matud niini, 
integrado sa maong palisiya ang 
pag-agwanta sa mga katabang sa 
Sundi sa panid 9 

Gen. Durante ug 1001st IBde, berdugo sa Davao 


We malimud sa militar ug pulis ang krimen ni Brig.Gen. Jesus Durante 
III, kumander sa 1001st IBde, human nabutyag sa publiko ang ebi- 
densya nga iyang gipapatay si Yvonne Chua-Plaza, usa ka babayeng nego- 
syante. Mismong ang lima ka elemento sa 1001st IBde nga nalambigit sa pag- 
pamatay ang nagtudlo kaniya isip utak sa krimen. Gipusil si Chua-Plaza atu- 
bangan sa gipuy-an niyang balay niadtong Disyembre 30, 2022. 


Gawas kang Durante, ginganlan 
nga lambigit sa krimen ang bise ku- 
mander niyang si Colonel Michael 
Licyayo ug lima pang sundalo. Ayha 
niini, gibutyag sa mga paryente ug 
higala ni Chua-Plaza ang mga pa- 
nagbayloay og mensahe sa telepono 
tali niya ug ni Durante, ingonman 
ang mga litrato sa negosyante nga 
bun-og ang tawong ug mga braso. 
Sa iyang mga mensahe, direkta ni- 
yang ginganlan nga si Durante ang 
nangulata kaniya. 

Lakip sa mga post ni Chua-Plaza 
ang hulga nga iyang ibutyag ang ti- 

ilang kahimtang kung asa ginapat- 
rabaho niini ang mga mamumuo bi- 
san sa abusadong amo ug ginapasa 
ang obligasyong serbisyo sa mga 
recruitment agency sa panahong gi- 
napig-ot sila, ginamaltrato o gina- 
hulgang patyon. 

Kada adlaw, kapin 6,000 ka Pili- 
pino ang mogawas sa nasud aron 
magtrabaho. Samtang labaw pang 

nuod nga panghitabo sa pagpatay sa 
militar kang Menardo Villanueva (Ka 
Bok) ug Chad Booc. Matud niya, 
daghan siyang ebidensya sa gihimo 
mismo ni Durante kang Villanueva ug 
Booc. Gilakipan niya 0g litrato sa pa- 
tayng lawas ni Ka Bok ang iyang post 
ug daghan pa daw siyag litrato. 
Gituboy si Durante isip kuman- 
der sa 1001st IBde niadtong Agosto 
2021, human siyang magsilbing he- 
pe sa Presidential Security Group sa 
kanhing presidente nga si Rodrigo 
Duterte. Ayha niini, nagsilbi siya sa 
1st Scout Ranger Battalion, ug hepe 


nagkadaku ang ilang ihap, nagkaga- 
may man usab ang kapasidad ug in- 
teres sa estado nga protektahan sila. 

Gimakmak sa Migrante ang pa- 
lisiya sa labor export ug nanawagan 
nga ibasura kini. Imbes nga ibaligya 
ang mga mamumuo, kinahanglang 
hinanali nga himuon sa estado ang 
sustenableng programa sa reinteg- 
rasyon sa mga mamumuo. Mapuslan 
pag-ayo sa nasud ang mga kahanas 


usab sa Task Force Davao. 


Berdugong bakakon 

Niadtong Pebrero 24, 2022, gi- 
panghinambog ni Durante ang pag- 
patay sa 1001st IBde sa mga mag- 
tutudlong sina Chad Booc ug Geleju- 
rain Ngujo, kauban ang sama nilang 
sibilyan nga silang Elgyn Balonga, 
Tirso Añar ug Robert Aragon sa New 
Bataan, Davao de Oro. Gipanghi- 
ngusog ni Durante nga napatay ang 
lima sa usa ka engkwentro, bisan og 
gipanghimakak na sa lokal nga yunit 
sa hukbong bayan nga adunay nahi- 
tabong panagsangka sa lugar. Miga- 
was sa awtopsiya sa patayng lawas 
ni Booc nga tinuyo siyang gipatay. 

Si Durante usab ang nag-anun- 
syo sa mga bakak nga napatay sa 
mga engkwentro ang tulo ka mga 
kadre sa Partido sa Southern Min- 
danao Region niadtong 2022. 

Usa dinhi si Villanueva nga ma- 
tud niya napatay sa Barangay Li- 
budon sa Mabini, Davao de Oro 
niadtong Enero 5, 2022. Ang tinu- 
od, Disyembre 2021 pa gunit sa 
1001st IBde si Villanueva. Gitago 
ug gitortyur siya ayha gilutaw nga 
patay na. Gipatay usab sa mga 
berdugo si Sandra Reyes (Ka Kaye) 
nga gituuhang nadakpan kauban ni 
Ka Bok. 

Usa pa ka ngilngig nga kaso ni 
Durante ug sa 1001st IBde ang 
pagdagit, pagtago ug kadugayan ti- 
nuyong pagpatay kang Ezequiel Da- 
guman (Ka Rey) niadtong Marso 
2022. [a8] 


ug kusog-pamuo sa mga nars, tit- 
ser, caregiver, ug daghan pang uban 
nga napugos nga magtrabaho sa 
ubang nasud. Kadungan niini, kina- 
hanglang hinanali nga mapauli ang 
tanang mga kontraktwal nga ma- 
mumuong nag-antus karon sa 
ubang nasud ug kab-oton ang husti- 
sya alang sa tanang mga biktima sa 
pagpangmaltrato, 8 pagpang-abuso 
ug pagpamatay. [A5 

Armadong pagsukol sa Myanmar, mikusog 


N agkakusog ang armadong pagsukol sa katawhan sa Myanmar batok sa 
huntang militar samtang pasulod sa ikatulong tuig ang brutal nga pag- 


Gipwesto sa maong kudeta sa 
gahum si Gen. Min Aung Hlaing, 


hari niini. 


Niadtong Pebrero 1, gibalita nga 
mikabat sa 43 armadong pwersa sa 
hunta ang napatay sa mga rehiyon 
sa Mandalay, Sagaing ug Magwe, 
sulod lamang sa tulo ka adlaw. 

Lakip dinhi ang pipila ka kuman- 
der sa Tatmadaw nga giambus sa 
haywey sa lungsod sa Shwebo, rehi- 
yon sa Sagaing, gamit ang mga 
landmine. Sa interbyu sa usa sa mga 
manggugubat nga nagpatuman sa 
ambus, migamit sila og mga landmine 
nga ilang hinimo. Bisan pa og delikado 
ang operasyon tungod kay kinahang- 
lan nilang modikit sa kampo nga ku- 
sog-batalyon, nahimo sa 11-katawong 
tim ang opensiba aron hampakon ang 
hunta. Trese ka pwersa sa hunta ang 
napatay ug unum ang nasamdon. 

Lima pa ka pwersa sa hunta sa 
lungsod sa Ayadaw sa parehong re- 
hiyon ang napatay human gipabusi- 
karan og mga bomba ang ilang tsek- 
poynt ug detatsment gamit ang usa 
ka drone. Usa ka 4-katawong tim 


ang naghimo sa drone strike nga 
naghulog og walo ka bomba. Gawas 
sa lima ka patay, 10 ka pwersa pa 
sa hunta ang nasamdan. 

Sa Sagaing gihapon, duha ka 
pwersa sa hunta ang napatay ug 
daghan ang nasamdan sa tulo ka 
magkabulag nga reyd sa detatsment 
ug istasyon sa pulis. Duha pa ang 
napatay ug daghan usab ang nasam- 
dan dihang giambus sa mga arma- 
dong katawhan ang 60-katawong yu- 
nit sa Tatmadaw sa 18 ka landmine. 

Mga landmine usab ang gigamit 
sa mga armadong katawhan sa mga 
operasyon niini sa Magwe ug Man- 
dalay. 

Samtang, binurong nga gipalanat 
sa huntang militar ang paghari niini 
og dugang unum ka bulan. Sukwahi 
kini sa saad niining magpahigayon og 
eleksyon aron subling tukuron ang si- 
bilyang gubyerno usa ka tuig human 
magkudeta aron sakmiton ang estado 
poder niadtong Pebrero 1, 2021. 


Parangal sa CPI (Maoist): Ka Joma, 
proletaryong internasyunalista 


ISIP PAGPARANGAL ug pag-ila sa mga tampo ni Kaubang Jose Maria Sison 
sa internasyunal nga kalihukang komunista, gipangunahan sa Communist 
Party of India (Maoist) ang "Adlaw sa Paghandum kang Kaubang Joma" 
niadtong Enero 16. Nagtapok ang mga myembro sa CPI (Maoist), mga 
manggugubat sa People's Liberation Guerilla Army (PLGA) ug mga myembro 
sa rebolusyonaryong organisasyon sa India aron dumdumon si Ka Joma. 

Bitbit ang dakung pulang balatengga, mga plakard ug pulang bandi- 
la, nagmartsa ang gatusan ka katawhan ug mga manggugubat nga Indi- 
an sa wala ginganli nga komunidad. Kadaghanan kanila mga minorya sa 
India ug pami-pamilyang naggikan sa komunidad sa baseng masa sa 
PLGA ug CPI (Maoist). Gisulat sa mga balatengga ug plakard nila ang: 
"Pulang saludo Ka Joma!" Nagpormasyon usab ang mga manggugubat 
sa PLGA ug taas kamaong gisaludohan si Ka Joma. 

Nagpamahayag usab sa pakighiusa ang ubang mga rebolusyonaryo 
ug komunistang partido ug organisasyon sa Adlaw sa Paghandum. 

Ayha niini, daghang internasyunal nga organisasyon na usab ang 
miila kang Ka Joma dihang siya mipanaw. Gipasidunggan siya sa dag- 
hang organisasyon sa iyang bantugang mga tampo sa pag-asdang sa in- 
ternasyunal nga kalihukang komunista ug pagpasiugda sa anti-imperya- 
listang kalihukan sa tibuok kalibutan. 

ang nangulo sa kudeta. Subling gip- 
riso sa militar si Aung San Suu Kyi 
nga kanhing nagbarog nga lider sa 
sibilyang gubyerno. 

Bisan ipahigayon ang eleksyon, 
kabalaka sa mayorya nga pagagami- 
ton lamang kini sa hunta aron himu- 
ong lehitimo ang paghari sa militar. 
Kini tungod kay gihukman niini ang 
karibal nga si Aung San Suu Kyi sa 
pagkabilanggo og hangtud 33 ka tuig 
sa mga kasong gipasaka sa hunta ba- 
tok kaniya. Gitanyag ang mga silot sa 
mga tago ug maanomalyang pagtaral. 

Ilalum sa brutal nga huntang 
militar, nakasinati og grabeng tero- 
rismo ug pagpamig-ot ang katawhan 
sa Myanmar. Sa milabayng duha ka 
tuig, halos 3,000 ka sibilyan ang gi- 
patay sa hunta, kadaghanan mga 
nagsalmot sa malinawong protesta. 
Kapin 18,000 ang gipriso tungod sa 
ilang pagsupak sa kudeta ug pag- 
panghingusog nga ibalik ang napili 
nga mga upisyal sa pwesto ug ang 
mga katungod sibil sa katawhan. 

Sa kabanikanhan, kaylap ang 
pagpanghulog og bomba gikan sa 
ere nga mipatay bisan sa mga bata 
ug tiguwang. Lakip sa pinakabrutal 
ang pagpamomba sa Tatmadaw sa 
usa ka eskwelahan niadtong Set- 
yembre 2022 nga mipatay sa dili 
moubos sa 11 ka batang estudyan- 
te. Gisundan kini sa pagpamomba 
sa usa ka konsyierto sa minoryang 
Kachin nga mipatay sa 50 katawo 
samtang 70 ang nasamdan. 

Kaylap usab ang pagpanunog sa 
kabalayan ug pagpalayas sa mga 
komunidad. Liboang katawhan, sa- 
gad gikan sa nasudnong minorya, 
ang napugos nga milabang sa mga 
utlanan padulong sa Thailand ug 
India aron magpadangop. 

Luyo sa brutal nga paglapas sa 
hunta sa mga tawhanong katungod 
ug internasyunal nga makitawha- 
nong balaod, padayon kining gisu- 
portahan sa mga imperyalistang 
korporasyon, lakip ang higanteng 
kumpanya sa lana nga Total. [ao 


ANG BAYAN 


